கேள்வி: பால்தால் குறித்து விரிவாக சொல்லுங்கள்.
பதில்: பால்தால் (Baltal), இந்தியாவின் ஜம்மு காஷ்மீர் மாநிலத்தின் காஷ்மீர் பள்ளத்தாக்கில், காந்தர்பல் மாவட்டம் உள்ள சோன்மார்க் நகரத்திற்கு வடக்கே 15 கி.மீ. தொலைவில் அமைந்த அமர்நாத் மலைக் கோயிலின் அடிவார கிராமம் ஆகும். பால்தால் கடல்மட்டத்திலிருந்து 2,743 மீட்டர் உயரத்தில் உள்ளது. அமர்நாத் யாத்திரையின் போது, சோன்மார்க் வழியாக செல்லும் யாத்திரீகர்கள் பால்தால் முகாமில் தங்கி, 14 கி.மீ. தொலைவில் உள்ள அமர்நாத் மலைக் குகைக்குச் செல்வர். பால்தால் முகாமில் பக்தர்கள் தங்குவதற்கு, ஜம்மு காஷ்மீர் அரசு ஆண்டுதோறும் அனைத்து ஏற்பாடுகளும் செய்து வருகிறது.